Javier Hernández

For andre personer med samme navn, se Javier Hernández (andre betydninger).Javier «Chicharito» Hernández Balcázar (født 1. juni 1988) er en mexicansk fotballspiller som spiller for den amerikanske klubben LA Galaxy. Han spiller også for Mexicos herrelandslag i fotball. 


== Historie ==
Javier Hernández startet karrieren sin i Guadalajara, og scoret 26 mål på 64 kamper. Etter en svak sesong i 2008, holdt han på å legge opp karrieren fordi han følte at han ikke kunne utvikle seg videre der. Han fulgte et råd fra sin far om å være tålmodig, og han bestemte seg for å jobbe enda hardere for å nå sine mål.
«Chicharito» Hernández er tredje generasjons landslagsspiller for Mexico. Faren, Javier «Chicha» Hernández Gutierrez, representerte sitt land 28 ganger mellom 1983 og 1994, mens bestefaren, Tomáz Balcázar, blant annet deltok under VM-sluttspillet i 1954.


== Klubbkarriere ==


=== CD Guadalajaras ===
Hernández begynte å spille for Chivas Coros, et lavere divisjonslag i Tepic, Nayarit i 2005/06 sesongen. Han gjorde sin debut for Chivas i 2006 i en seier over Necaxa på Estadio Jalisco. Med stillingen ved 3-0, kom Hernández inn for Omar Bravo i det 82. minutt. Fem minutter senere scoret han 4-0 målet. Det var hans eneste mål på syv kamper i 2006/07-sesongen. Han spilte ytterlige seks kamper i 2007/08 uten scoring.
Hernández spilte ti kamper i 2008 uten scoring, men han scoret fire mål på femten kamper i 2009. Han startet 2010 med åtte mål på fem kamper. 
Hans siste kamp var mot Manchester United, der han spilte halve kampen for Guadalajara og scoret etter 8 minutter. Han byttet drakt i pausen og spilte for Manchester United i andre omgang. Guadalajara vant til slutt 3-2 over Manchester United.


=== Manchester United ===
Allerede før VM hadde den engelske klubben Manchester United bestemt seg for å kjøpe Hernández. Frykten for at han skulle slå til i VM, og dermed komme i søkelyset til andre klubber, gjorde at United sikret seg spissen vinteren 2010. Overgangen kunne derimot ikke skje før overgangsvinduet åpnet igjen 1. juli. 
Med spillere som Dimitar Berbatov og Wayne Rooney var det ventet at han ville få sterk konkurranse. Rooneys utroskapskandale gjorde spissituasjonen i Manchester United noe forandret. Rooney, som hadde en fantastisk 09/10 sesong, slet med matchformen og var en skygge av seg selv. Her tok Hernández godt vare på sin mulighet, og scoret i debuten for sin nye klubb etter en scoring med ansiktet. Han ble også tomålscorer mot Stoke, i 9.serierunde, der resultatet ble 2-1 til United, som dermed tok med 3 poeng på bortebane. Hernández scoret også de to første målene i Uniteds 4–0-seier over Wigan.


=== Bayer Leverkusen ===
Den 31. august 2015 ble Hernández solgt fra Manchester United til den tyske klubben Bayer Leverkusen for £7,3 millioner pund, hvor han skrev under på en treårskontrakt.20. juli 2017 ble Bayer Leverkusen og West Ham United FC enige om en overgangssum for Javier Hernández. Han må bestå den medisinske testen og bli enig med West Ham om sin personlige kontrakt før overgangen er offisiell.


== Landslagskarriere ==


=== VM 2010 ===
Mexico kom videre fra gruppespillet i Sør-Afrika i Gruppe A, sammen med gruppevinner og overraskelseslaget Uruguay med Diego Forlán i spissen, forøvrig senere kåret til VMs beste spiller. Mexico tapte 8.-delsfinalen mot Argentina 3-1 senere i mesterskapet. Javier Hernández spilte fire kamper og scoret to mål i VM; vinnermålet mot Frankrike og det fantastiske reduseringsmålet mot Argentina.
27. mai 2017 scoret han sitt 47. landslagsmål for Mexico og ble med det tidenes mestscorende på det mexicanske landslaget.Han ble tatt ut i Mexicos tropp til FIFA Confederations Cup 2017 i Russland.Han ble tatt ut i Mexicos tropp til VM i fotball 2018 i Russland.


== Meritter ==
GuadalajaraPrimera División de México (1): 2006
InterLiga (1): 2009Manchester UnitedPremier League (2): 2010/11, 2012/13
FA Community Shield (1): 2010MexicoCONCACAF Gold Cup (1): 2011


== Referanser ==


== Eksterne lenker ==
(de) Javier Hernández Balcázar – Munzinger Sportsarchiv 
(en) Javier Hernández Balcázar – FIFA 
(en) Javier Hernández Balcázar – UEFA 
(en) Javier Hernández Balcázar – Major League Soccer 
(fr) Javier Hernández Balcázar – LÉquipe 
(en) Javier Hernández Balcázar – Transfermarkt 
(en) Javier Hernández Balcázar – national-football-teams.com 
(en) Javier Hernández Balcázar – WorldFootball.net 
(en) Javier Hernández Balcázar – Soccerbase.com 
(en) Javier Hernández Balcázar – FootballDatabase.eu